CELEX: 62008TN0108
Language: sk
Date: 2008-02-27 00:00:00
Title: Vec T-108/08: Žaloba podaná 27. februára 2008 – Zino Davidoff/ÚHVT – Clifarm i. Kleinakis & SIA (GOOD LIFE)

9.5.2008   
            
            
               SK
            
            
               Úradný vestník Európskej únie
            
            
               C 116/24
            
         Žaloba podaná 27. februára 2008 – Zino Davidoff/ÚHVT – Clifarm i. Kleinakis & SIA (GOOD LIFE)
   (Vec T-108/08)
   (2008/C 116/44)
   Jazyk žaloby: angličtina
   Účastníci konania
   
      Žalobca: Zino Davidoff SA (Fribourg, Švajčiarsko) (v zastúpení: H. Kunz-Hallstein a R. Kunz-Hallstein, advokáti)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom ÚHVT: Clifarm i. Kleinakis & SIA OE (Glyfada, Grécko)
   Návrhy žalobcu
   
               —
            
            
               zrušiť rozhodnutie druhého odvolacieho senátu ÚHVT vo veci R 298/2007-2,
            
         
               —
            
            
               zaviazať ÚHVT alebo vedľajšieho účastníka konania na náhradu trov konania.
            
         Žalobné dôvody a hlavné tvrdenia
   
      Prihlasovateľ ochrannej známky Spoločenstva: Zino Davidoff SA.
   
      Prihlasovaná ochranná známka: slovná ochranná známka „GOOD LIFE“ pre tovary triedy 3 – prihláška č. 1 709 641.
   
      Majiteľ ochrannej známky alebo označenia, ktoré je základom námietky: Clifarm i. Kleinakis & SIA OE.
   
      Ochranná známka alebo označenie, ktoré je základom námietky: vnútroštátna slovná ochranná známka a slovná ochranná známka Spoločenstva „GOOD LIFE“ pre tovary tried 3, 5 a 16.
   
      Rozhodnutie námietkového oddelenia: zamietnutie námietky v celom jej rozsahu.
   
      Rozhodnutie odvolacieho senátu: zrušenie rozhodnutia námietkového oddelenia a vrátenie veci námietkovému oddeleniu na ďalšie konanie.
   
      Dôvody žaloby: porušenie článkov 43, 73 a 74 nariadenia Rady č. 40/94 a pravidla 22 nariadenia Komisie č. 2868/95, okrem iného tým, že odvolací senát zobral do úvahy tovary, pre ktoré prihlasovaná ochranná známka nepožaduje ochranu a na ktorých nebola námietka založená; tým, že odvolací senát nemal zobrať do úvahy dôkazy predložené zo strany Clifarm i. Kleinakis & SIA OE o používaní jeho ochranných známok a tým, že odvolací senát zohľadnil dôkazy, ktoré žalobca nemohol posúdiť.